Den seneste tids tovtrækkeri om Rikke Nielsens
spilletilladelse er forbi.

Sent onsdag eftermiddag tikkede lands­holdsspillerens licens ind hos Aalborg DH, og hun er dermed allerede spillebe­rettiget til aftenens 1/8 finale i po­kalturneringen mod Ikast/Bording. - Rikkes hidtidige klub, HB Leipzig, er tilfældigvis på træningslejr i Fjer­ritslev og de ringede for at høre, om vi skulle sætte os sammen og få løst problemet, siger ADH-direktør Erik Just til sporten.tv2.dk. - Vi har fundet en mindelig løsning. Så der er ikke noget med transfer i den forstand. Kun at vi har kompenseret for de udgifter, Leipzig har haft, fordi Rikke er rejst fra klubben, før det oprindelig var planlagt, fortsætter Aalborg-lederen, der har modtaget spillerlicensen efter at den har været til godkendelse hos både det tyske, europæiske og danske håndboldforbund. - Det er meget væsentligt for os, at Rikke nu kan koncentrere sig om det væsentlige - nemlig at spille håndbold, siger Erik Just videre.